Mõnikord on ainsaks lahenduseks oma Windows XP (ka Windows 2000) probleemide likvideerimiseks tema parandusinstalleerimine. Sellega ei pea Sa puhastama/formaatima oma kõvaketta seda jaotust (partition), kuhu on installitud Windows XP, st alustama installimist algusest peale. Seda tehes Sa hävitad kõik oma andmed ja programmid...  Nüüd aga võid Sa installida Win XP uuesti oma olemasoleva Win XP peale ja sellega likvideerida olemasolevad vead/probleemid. Sellise repairinstalleerimise eeliseks on see, et Sa säilitad kõik oma programmid, andmed ja seadistused!    Märkus: Kuid alati oleks mõistlik enne igasugust süsteemis muudatuste tegmist (ka repair installeerimise puhul) teha tähtsamate programmide ja andmete arhiveerimine (backup). Üheks lihtsamaks mooduseks seda teha on kasutada Win XP enda vahendit-Backup utiliiti-selle saad Sa käivitada Start - All Programs - Accessories - System Tools > Backup kaudu. Ja kui Sul ei ole CD/DVD-RW kirjutamisseadmeid, siis arhiveeri oma tähtsamad värgid sinnasamasse oma kõvakettale kusagile mujale loogilisele kettale, st mitte C: kettale, aga näiteks F: kettale-loomulikult peab Sul siis Sinu kõvaketas olema jaotatud loogilisteks ketasteks...